google/wiki40b huggingface dataset:
Mercury-Atlas 10

Naplánovanie a zrušenie misie

Začiatkom roku 1963 sa vo vedení NASA predpokladalo, že po lete Gordona Coopera pri misii Mercury-Atlas 9 v máji 1963, vznikne v pilotovanej americkej kozmonautike viac ako ročná alebo až dvojročná pauza, kým sa začnú lety v rámci programu Gemini. Ako opatrenie na vyplnenie tejto časovej medzery bol v rámci programu Mercury navrhnutý ešte jeden let, nazvaný Mercury-Atlas 10 (MA-10).
Misia Mercury-Atlas 10 bola najskôr naplánovaná ako prvý jednodňový let programu, ale táto úloha bol pridelená letu Mercury-Atlas 9. Preto sa doba letu MA-10 preplánovala na dva a neskôr dokonca na tri dni. Ako pilot bol určený Alan Shepard a kabína bola pomenovaná Freedom 7-II. Predpokladaný štart sa mal uskutočniť v októbri 1963.
Avšak najvyššie vedenie NASA nebolo presvedčené, že by ďalšie misie Mercury boli nutné. Keď sa blížil deň štartu letu Mercury-Atlas 9, tlačový hovorca NASA dňa 11. mája 1963 oznámil, že ak bude let MA-9 úspešný, bude to posledná misia programu. Za uskutočnenie misie Mercury-Atlas 10 sa prihováral aj prezident John F. Kennedy, pričom konečné rozhodnutie nechal na vedenie NASA. Riaditeľ NASA, James Webb, oznámil 12. júna 1963 Výboru pre vesmír Senátu Spojených štátov, že program Mercury splnil všetky ciele. Povedal, že priorita by teraz mala byť venovaná programu Gemini. To znamenalo koniec potenciálnej misie Mercury-Atlas 10.
NASA dňa 13. júna 1963 zrušila zmluvu pre program Mercury s firmou McDonnell Aircraft Corporation. Kozmická loď Freedom 7-II bola uložená do skladu na Cape Canaveral a nikdy neletela. Alan Shepard bol neskôr menovaný veliteľom misie Gemini 3, ale kvôli problémom s ochorením vnútorného ucha sa misie nezúčastnil, letel do vesmíru až pri misii Apollo 14 v roku 1971.

Možné dôvody zrušenia misie

Jedným z možných dôvodov, ktoré mohli mať vplyv na rozhodnutie Jamesa Webba o ukončení programu Mercury boli výsledky testov vykonaných v roku 1963. Kozmické lode Mercury požívali polyolefíny ako izolácie vodičov elektroinštalácie. Rovnaký typ elektrických rozvodov bol navrhovaný aj pre použitie v kozmických lodiach Gemini. Testy ukázali, že tento druh izolácie podporuje nebezpečné spaľovanie kyslíka v atmosfére. Z tohto dôvodu bolo od používania horľavých izolantov v pretlakových častiach lodí Gemini upustené. Izolácie káblov začali byť vyrábané na báze nehorľavého teflónu.
Kozmická loď Freedom 7-II bola vystavená vo výskumnom stredisku NASA Ames v Kalifornii. V roku 2003 bola presunutá do Národného leteckého a kozmického múzea Udvar-Hazy Center vo Virgínii.
Gastonia

Brnenie

Gastonia žila po boku obrovského dromeosaurida rodu Utahraptor (až 6 metrov dlhý), veľmi dobré kostené brnenie tela teda nachádzalo svoje opodstatnenie. Úzka, pretiahnutá lebka bola chránená zrastenými kostenými platňami, predná časť trupu kostenými tŕňmi, bedrá plochou zrastenou kostenou platňou a chvosť, okrem kostených hrboľov, bol opatrený po bokoch aj ostrými kostenými doskami. Koncom minulého storočia sa myslelo, že podobne ako vyspelejšia čeľaď Ankylosauridae, aj zástupcovia Polacanthidae (tým pádom aj gastonia) disponovali kosteným kyjom na konci chvosta. Neskôr sa však prišlo na omyl.
Don (Nord)

Poloha

Obec má rozlohu 2,32 km². Najvyšší bod je položený 24 m n. m. a najnižší bod 18 m n. m.

Obyvateľstvo

Počet obyvateľov obce je 1 351 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Projekčná matica (matematika)

Projekčná matica (alebo skrátene tiež projektor) je v lineárnej algebre a matematickej analýze lineárne zobrazenie (lineárny operátor) {\mathbf P}, ktoré je symetrické a idempotentné. Ide o štvorcovú maticu rozmeru n \times n. Tieto matice majú okrem lineárnej algebry veľký význam napríklad aj v teórii pravdepodobnosti a matematickej štatistike, pretože vďaka nim vieme vyjadrovať projekcie vektorov na rôzne lineárne podpriestory.
Sourdeval-les-Bois

Poloha

Obec má rozlohu 5,86 km². Najvyšší bod je položený 184 m n. m. a najnižší bod 55 m n. m.

Obyvateľstvo

Počet obyvateľov obce je 183 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Valdas Adamkus

Životopis

Valdas Adamkus sa narodil v litovskom Kaunase v rímskokatolíckej rodine. Patril medzi litovských dobrovoľníkov, ktorí v roku 1944 bojovali proti sovietskej nadvláde. Po porážke oslobodzovacieho hnutia bol nútený emigrovať do Nemecka a následne do USA, kde žil od roku 1949. Aktívne sa podieľal na kultúrnej a politickej organizácií Litovcov v zahraničí.

Litovské občianstvo mu bolo vrátené v roku 1992. Za prezidenta Litvy bol zvolený v roku 1998 a 2003.
Je ženatý s Almou Adamkienė (rod. Nutautaitė).
Mustela

Mustela (-po latinsky; po slovensky niekedy lasica) je rod z čeľade lasicovité. V slovenčine tento rod pozostáva z viacerých rodových mien, konkrétne lasica, hranostaj, tchor a norok (podrobnosti pozri nižšie).
V staršom, užšom zmysle rod Mustela nezahŕňa tchory, norky a juhoamerické lasice (podrobnosti pozri nižšie).
Mustela (lasica) je aj názov jedného z podrodov rodu Mustela (podrobnosti pozri nižšie).
Pupov

Prístup

Na vrchol nevedie značkovaná trasa, po žltom chodníku, odbočujúcom zo zelenej trasy z Bieleho Potoka do osady Šípková, je prístupný západný vrchol. Na Pupov je tak najľahší výstup zo sedla Rovná hora (751 m n. m.), prípadne po hrebeni zo západného vrcholu.
Cyril Zoch

Životopis

Základné vzdelanie nadobudol v Jasenovej. Po štúdiách na gymnáziu v Těšíne, na evanjelickom lýceu v Šoproni a v Levoči absolvoval teologické štúdium na univerzite vo Viedni a v Erlangene.
Pochádzal z významnej národno-buditeľskej rodiny Ctiboha Zocha. Podporoval Jozefa Miloslava Hurbana v patentálnych bojoch slovenskej evanjelickej cirkvi, roku 1865 signatár výzvy Jána Lešku Nove svědectví. V súvislosti s týmito aktivitami sa v publicistickej tvorbe zameral prevažne na náboženské otázky, zaoberal sa problematikou slovenského evanjelického stredného i ľudového školstva, spolupráce evanjelickej cirkvi so slovenským národným hnutím, ako dopisovateľ zverejňoval náboženské i spoločenské aktuality z oravského seniorátu, autor kázní a článkov, v ktorých pranieroval odnárodňovanie sa vládnucich vrstiev a národnú neznášanlivosť, písal nekrológy (J. Kmeť, A. Čaplovič), podľa nemeckých predlôh prekladal a upravoval state z diela Martina Luthera, jeden z jeho najlepších znalcov na Slovensku. Publikoval aj príspevky o včelárstve a pestovaní kvetov. Blízky priateľ P. O. Hviezdoslava.

Dielo

Prispieval do periodík Cirkevné listy, Národné noviny, Obzor, Stráž na Sione a Národný hlásnik.
Rašelina

Zloženie a vlastnosti

Rašelina je prírodný organogénny sediment, ktorý obsahuje minimálne 50% spáliteľných látok v sušine. Vznikajú rašelinením (ulmifikáciou), t. j. nedokonalým rozkladom odumretých rašelinotvorných rastlín vo vlhkom prostredí, obyčajne pod vodou za nedostatočného prístupu kyslíka. Obsahujú prímes minerálnych látok. Rašeliny dostávajú pomenovanie podľa prevládajúcich rastlín, z ktorých sa rašelina tvorila (ostricová, machová, jelšová, brezová atď.).
Vzhľadom na nadmorskú výšku sa rozoznávajú dva typy rašelinísk - vrchovisková a slatinná. Podľa štruktúry možno rozlíšiť niekoľko typov rašeliny: vláknité, hubovité a drevité. Z praktického hľadiska sa delí na čistú (obsah nespáliteľných látok a popola je nižší ako 15%) a zemitú (obsah nespáliteľných látok vyšší ako 15 %).
V miernom pásme vznikajú rašeliniská prevažne od konca pleistocénu po súčasnosť. Za vhodných podmienok sa rašelina v priebehu niekoľkých miliónov rokov zmení na lignit.

Výskyt

Rašeliniská tvoria asi 60% svetových mokrín. Významné sú hlavne v krajinách s miernym a chladným podnebím ako je Írsko, Rusko, Bielorusko, Ukrajina, Fínsko, Estónsko, Škótsko, Poľsko, severné Nemecko, Holandsko, krajiny Škandinávie alebo Kanada, štáty Michigan, Minnesota, Florida v USA. Z južnej pologule sú známe z Nového Zélandu, južnej Patagónie a Falklandských ostrovov.
V Západných Karpatoch tvoria vrchoviská 30% a slatiny 70% rašelinísk. Vrchoviská sa vyskytujú na Orave, Liptove, Spiši, vo Vysokých a Nízkych Tatrách, menej na strednom Slovensku a v Slovenskom rudohorí. Slatiny sú rozšírené na Záhorí, Žitnom ostrove (tzv. šúry), Východoslovenskej nížine (blatá) a pozdĺž vodných tokov.

Použitie

Rašelina má všestranné použitie. V minulosti ale i v súčasnosti sa využíva ako palivo. V súčasnej dobe sa väčšina vyťaženej rašeliny spotrebuje v poľnohospodárstve a lesníctve na výrobu kompostov a hnojív. Využíva sa i v chemickom priemysle.
Carrières-sur-Seine

Poloha

Obec má rozlohu 5,02 km². Najvyšší bod je položený 58 m n. m. a najnižší bod 23 m n. m.

Obyvateľstvo

Počet obyvateľov obce je 15 441 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Otočný žeriav

Otočný žeriav je typ žeriava, ktorý prepravuje bremená prevažne otáčaním výložníka okolo zvislej osi. Ak je výložník pevný, manipulačná dráha žeriava je časť kružnice. Ak je výložník sklopný, alebo sa po ňom môže pohybovať žeriavová mačka manipulačný priestor je výsek kruhu, alebo medzikružia.

Stožiarové žeriavy

Tieto žeriavy sa nazývajú aj Derricky. Nosný stĺp je v spodnej časti osadený guľovou plochou, ktorá umožňuje výkyvy stĺpa. V hornej časti je otočné ložisko s vencom ku ktorému sa prichytáva 4 až 12 kotviacich lán, alebo kotviace vzpery. K spodnej časti nosného stĺpa je sklopne prichytený výložník. Sklopenie sa  ovláda lanom pripojeným na druhom konci výložníka, prechádzajúcim cez vrchol nosného stĺpa k bubnu navijaka. Nosný stĺp aj s výložníkom je možné natáčať okolo zvislej osi.

Vežové žeriavy

Vežové žeriavy majú štíhlu vysokú vežu priečkovej konštrukcie a nastaviteľný výložník s mačkou. tieto žeriavy sa najčastejšie používajú ako stavebné.

Konzolové žeriavy

Niektoré konzolové žeriavy, ktoré nemajú pojazd a ich základňa je prichytená k stĺpu, alebo stene haly umožňujú tiež otáčanie výložníka. Ide väčšinou o halové, alebo dielenské žeriavy používané vo výrobe, pri montáži, alebo opravách. Po výložníku sa môže pohybovať visutá mačka.
Milhars

Polohopis

Milhars má rozlohu 16,28 km². Najvyšší bod je položený 461 m n. m. a najnižší bod 130 m n. m.

Obyvateľstvo

Milhars má 262 obyvateľov (2009).
Graf vývoja obyvateľstva:
Zdroje: INSEE
Commensacq

Poloha

Obec má rozlohu 71,24 km². Najvyšší bod je položený 84 m n. m. a najnižší bod 49 m n. m.

Obyvateľstvo

Počet obyvateľov obce je 399 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Košický Klečenov

Časti

Súčasťou obce Košický Klečenov je chatová oblasť Borda-kúpele.

Dejiny

Podľa legendy zakladateľom obce bol istý Petej, ktorý sa sem prisťahoval a usadil sa. Živil sa výrobou drevených výrobkov tzv. kľakov, podľa ktorých bola obec neskôr pomenovaná.
Arques-la-Bataille

Poloha

Obec má rozlohu 14,69 km². Najvyšší bod je položený 129 m n. m. a najnižší bod 2 m n. m.

Obyvateľstvo

Počet obyvateľov obce je 2 555 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Varennes-Saint-Honorat

Poloha

Obec má rozlohu 11,91 km². Najvyšší bod je položený 1 174 m n. m. a najnižší bod 720 m n. m.

Obyvateľstvo

Počet obyvateľov obce je 37 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
FC CCM Citron Martin

História

Založili ho v roku 1986 študenti strojárskych učilíšť v Martine. Po neúspešnej kvalifikácii založili 2. minifutbalovú ligu.
V roku 1989 FC Citron dosiahol víťazstvo v 2. lige a postúpil do najvyššej súťaže, kde hral do roku 1991 a na jeden rok vypadol do 2. ligy.
V roku 1992 v 2. lige z 29 zápasov len dvakrát remizovali a ostatné vyhrali a vytvorili nový rerokd v zápasoch bez prehry. Na turnaji Laugo Cup obsadili 5.-8. Na začiatku roku 1993 na turnaji Orion Cup v Prahe turnaj vyhrali bez straty jediného bodu.
Od sezóny 1993 keď sa Citron vrátil do najvyššej súťaže a v obnovenej premiére získal hneď kvalitné 3. miesto sa vytvoril silný základ mužstva, ktoré sa len občas vhodne doplnilo jedným hráčom a začala sa pomalá cesta na vrchol. O rok neskôr získal klub 4. miesto v konečnej tabuľke, čo je jediné nemedailové umiestnenie od návratu do najvyššej súťaže do roku 2007. V klube sa vytvorila silná zostava: v bránke B. Šenšel,v poli R. Klinovský, J. Ladňák, M. Jambor, D. Šino, I. Mišík , J. Torok a P. Bartoš čo bola v tom čase trojica reprezantantov Slovenska v Martine, k tomu ešte pribudol strelec R. Polovka. V roku 1985 prišiel po výborne zvládnutej odvetnej časti historický prvý titul, takmer presne na 10. výročie založenia klubu. O rok klub titul obhájil.
Ďalší titul prišiel o dva roky po doplnení kádra o P. Jezného, V. Kubeníka, P. Mihálku a M. Černáka. Pričom nasledovali 3 tituly v rade 1999, 2000 a 2001 čo sa dovtedy nikomu nepodarilo. Mužstvo tvorilo strelecké rekordy v počte gólov v sezóne a zo 76 zápasov prehralo len 7 krát. Popri tom nasledovali ďalšie úspechy na turnajoch.
V ďalších sezónach mužstvo pridalo ďalšie 2 tituly a s počtom 7 titulov a stalo sa jedným z najúspešneších klubov martinských minifutbalových súťaží. V tomto období v mužstve hral aj Marek Hollý. V roku 2007 v 23. ročníku MLMF v Martine Citron obsadil klub 2. miesto. Klub doteraz vo svojich 21 prvoligových sezónach získal 8× víťazstvo, 6× druhé a 3× tretie miesto.
Zlatý glóbus za najlepší film (komédia/muzikál)

Zlatý glóbus za najlepší film (komédia/muzikál) udeľuje každoročne Asociácia zahraničných novinárov v Hollywoode v januári na slávnostnej ceremónii. Pôvodne sa kategória nazývala Najlepší film, ale na 9. ročníku Zlatých glóbusov v roku 1951 sa filmy začali oceňovať v dvoch rozdielnych žánroch – dráma a komédia/muzikál. V roku 1953 sa cena udelila v spoločnej kategórii. V rokoch 1958 až 1962 boli dokonca kategórie Najlepšia komédia  a Najlepší muzikál.
Antonov An-12

Vznik a vývoj

Po mnoho rokov bol Antonov An-12 hlavným typom stredného nákladného lietadla východného bloku a ekvivalentom amerického stroja Lockheed C-130 Herkules. Prototyp An-12 sa po prvýkrát vzniesol v roku 1958, pričom do služby v dopravnom letectve vzdušných síl ZSSR (VTA), bol zavedený  v roku 1959. Základná nákladná verzia, An-12BP, dostala v NATO kódové označenie „Cub“. Táto základná verzia bola vo veľkých množstvách exportovaná do krajín spriatelených so Sovietskym zväzom ale aj neutrálnych. Prvým veľkým odberateľom týchto strojov bola India. Spolu bolo postavených 1 243 kusov An-12, pričom výroba sa skončila v roku 1972. Napriek tomu, že v Rusku bol čiastočne nahradený strojom Iliušin Il-76, zostáva v službe stále značný počet An-12 a piloti plány na nahradenie prúdovými dopravnými strojmi pokladajú za predčasné. Miernymi modifikáciami vznikol v Číne z An-12 stroj Šen-si Jün-8, ktorý sa tam ešte stále vyrába, jeho prototyp vzlietol po prvýkrát v decembri 1974. Hlavným používateľom tejto verzie je Čína, no bola predaná aj do Sudánu, Srí Lanky a Mjanmarska.

Konštrukcia

Stroj Antonov An-12 je celokovovej konštrukcie, s pretlakovými priestormi pre posádku a pasažierov. Jeho nákladový priestor nie je pretlakový. Jeho nosnosť je 20 000 kg nákladu, vrátane malých bojových obrnených vozidiel, bojových vozidiel pechoty alebo 60 parašutistov v svojom nákladovom priestore. Nie je vybavený žiadnou internou nakladacou rampou, preto na nakladanie a vykladanie  musí byť použitá samostatná rampa. An-12 je schopný štartovať z nespevnených letísk a plôch a taktiež môže byť osadený lyžami pre operácie na snehu.

Vojna Indie s Pakistanom 1971

Vo vojne v roku 1971 medzi Indiou a Pakistanom mali An-12 za úlohu napádať pakistanské vojská a pancierové vozidlá. India prestavala niektoré An-12BP na provizórne bombardovacie lietadlá. Zo zadných otvorov bolo zhadzovaných 16 ton bômb na paletách.

An-12 v Česko-Slovensku

Vo vzdušných silách Československej ľudovodemokratickej armády slúžili 2 stroje Antonov An-12BP. Zo ZSSR prileteli dňa 18. 12. 1980. Boli im pridelené registračné čísla 2105 a 2209. Po rozdelení pripadlo Česku aj Slovensku po jednom stroji. Česko svoj An-12BP predalo v roku 1997 spoločnosti Air Sofia. Slovenské vzdušné sily používali svoj An-12BP do roku 1999, kedy ho odkúpila spoločnosť Tirmavia z Moldavska. Dnes slúži vo vzdušných silách Angoly.
Montabard

Poloha

Obec má rozlohu 10,97 km². Najvyšší bod je položený 253 m n. m. a najnižší bod 170 m n. m.

Obyvateľstvo

Počet obyvateľov obce je 300 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Couzou

Poloha

Obec má rozlohu 21,72 km². Najvyšší bod je položený 376 m n. m. a najnižší bod 138 m n. m.

Obyvateľstvo

Počet obyvateľov obce je 104 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crécy-au-Mont

Poloha

Obec má rozlohu 11,83 km². Najvyšší bod je položený 160 m n. m. a najnižší bod 48 m n. m.

Obyvateľstvo

Počet obyvateľov obce je 294 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Piesok

Zloženie

Zrná piesku môžu tvoriť úlomky minerálov a/alebo hornín, ale aj odumretých častí živočíchov a rastlín. Najrozšírenejšia zložka pieskov je však spravidla kremeň (tvorí v priemere dve tretiny objemu pieskov), nakoľko je aj najbežnejšia zložka väčšiny zdrojových hornín a je dostatočne odolný voči chemickému zvetrávaniu, ako aj mechanickému rozrušovaniu počas transportu. Bežná súčasť sú aj sľudy, či už svetlé (muskovit), alebo tmavé (biotit). Prítomnosť muskovitu poukazuje na metamorfný pôvod materskej horniny, nakoľko tento sa viac vyskytuje v metamorfitoch, piesky s vyšším obsahom biotitu majú naopak na vulkanický pôvod. Glaukonit sa vyskytuje v morských pieskoch, alebo pieskovcoch.
Z ďalších minerálov sú zastúpené živce, tieto však v prítomnosti vody podliehajú premenám (ilitizácii a kaolinozácii) na ílové minerály, či už v procese diagenézy, alebo pri neskoršom zvetraní. Biele piesky s vysokým obsahom vápenca poukazujú na tropické prostredie pri vzniku piesku. Z karbonátov býva prítomný aj dolomit a siderit. Posledná skupina minerálov sú tzv. ťažké minerály (minerály s mernou hmotnosťou vyššou ako 2,8 g.cm⁻³). Patria tam napr. magnetit, amfiboly, zirkón, rutil, olivín, topás, chromit a viaceré iné.

Sedimentačné prostredie

Na zemskom povrchu prakticky neexistuje oblasť, kde by sa piesky nevyskytovali. Najväčším miestom ich akumulácie sú riečne brehy, delty a morské pláže, v tesnom závese nasledujú púštne oblasti. Na dne oceánov sa však piesky vyskytujú len v obmedzenom množstve, sú typickým kontinentálnym sedimentom.
Na základe chemického zloženia a zrnitostného vytriedenia pieskov sa dá predpokladať ich pôvod. Vo všeobecnosti platí, že staršie piesky sú lepšie vytriedené, kým mladé (recentné) sú nezrelé. Staršie piesky, resp. pieskovce majú obvykle vyšší obsah SiO₂ a CaCO₃, čo sa dá objasniť dobrou odolnosťou kremeňa voči zvetrávaniu a spevnením jednotlivých zŕn kalcitovým cementom. Mladšie piesky naopak obsahujú pomerne vysoké objemové percento úlomkov hornín a minerálov iných ako kremeň, nakoľko neubehol dostatočne dlhý čas na ich rozloženie. Čím sú piesky, prípadne pieskovce staršie, tým viac ich textúrne znaky vypovedajú o klimatických podmienkach a spôsobe transportu.

Použitie a význam

Piesky sú dôležitá surovina pre chemický, sklársky a stavebný priemysel, ako aj zdroj akumulácie niektorých minerálov (aj drahokamov) a prírodný rezervoár ropy, zemného plynu a vody.
Veľká časť pieskov sa priemyselne používa ako zložka betónu v stavebníctve, alebo ako prirodzený filter pri úprave vody. Druhá veľká oblasť použitia (hlavne piesky s vysokým obsahom oxidu kremičitého) je v sklárskom priemysle ako základná surovina na výrobu skla, prípadne v tehliarskom priemysle ako prísada na výrobu tehál.
Piesok je taktiež zdrojom na výrobu čistého kremíka, používaného pre potreby elektrotechniky a výpočtovej techniky. Ostatné využitie piesku má dekoračný charakter (úprava golfových ihrísk, záhrad), rekreačný (ako podkladový materiál na výrobu plážových ihrísk, pieskovisk) aj umelecký charakter (stavba pieskových sôch a hradov z piesku).
Hnilický potok

Prameň

Pramení v Malej Fatre, v podcelku Lúčanská Fatra, v časti Kýčery, na východnom svahu Hnilickej Kýčery (1 217,6 m n. m.) v nadmorskej výške približne 925 m n. m.
Flegmatik

Flegmatik (lat. flegma – hlien) je jeden zo štyroch druhov temperamentu, stabilný introvert. Je to málo citový človek; človek ľahostajný, chladnokrvný, nevšímavý, rozvážny, ovláda sa, spoľahlivý.
Royaumeix

Poloha

Obec má rozlohu 21,57 km². Najvyšší bod je položený 257 m n. m. a najnižší bod 224 m n. m.

Obyvateľstvo

Počet obyvateľov obce je 347 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bryndzové halušky

Bryndzové halušky sú slovenské národné jedlo. Pripravujú sa zo zemiakov, múky, soli, bryndze a slaniny. Častým doplnkom bryndzových halušiek je pohár kyslého mlieka, alebo žinčice.
Podstatnou ingredienciou halušiek sú zemiaky, ale tie sa na Slovensku udomácnili až niekedy v 19. storočí. Presne v tom istom storočí, v ktorom sa datuje úpadok ovčiarstva na Slovensku. Každodenným jedlom boli kaše, najmä jačmenná, pohánková a prosná. Obľúbené boli aj strukoviny, údeniny a hlúboviny. To čo robí bryndzové halušky národným jedlom Slovákov je ich jedinečnosť v rámci celosvetovej gastronómie.

Príprava

Základ tvoria postrúhané surové zemiaky zmiešané s múkou a soľou (niekedy sa dáva aj vajíčko, ale halušky sú vtedy tvrdšie). Takto pripravené cesto sa následne vo forme halušiek, teda malých kúskov, uvarí vo vode. Uvarené halušky sa zmiešajú s bryndzou, polejú sa 3-5 lyžicami vody v ktorej sa varili halušky a dochutia opraženou slaninou. Podľa chuti sa môže pridať aj kyslá smotana.
Darina Turňová

Životopis

V roku 1966 absolvovala štúdium klavírnej hry na Konzervatóriu v Bratislave (A. Elanová), 1980 štúdium zborového dirigovania (P. Hradil) na VŠMU v Bratislave. V rokoch 1965 - 2006 pôsobila ako korepetítor a od 1980 ako zbormajsterka v Štátnej opere v Banskej Bystrici. Naštudovala operné party v operách Madame Butterfly (1979); Trubadúr (1980); Maškarný ples (1981); La Traviata (1982); Hubička (1983) a i., aj spevohernom repertoári: Gróf z Luxemburgu (1980); Nebo na zemi (1982); My Fair Lady (1986).
Pedagogicky pôsobila na Univerzite Mateja Belu v Banskej Bystrici (1991-1997) a na Akadémii umení v Banskej Bystrici od roku 1997. Do svojej náhlej smrti pôsobila ako korepetítor na Konzervatóriu Jána Levoslava Bellu v Banskej Bystrici.
Asnois (Nièvre)

Poloha

Obec má rozlohu 5,69 km². Najvyšší bod je položený 299 m n. m. a najnižší bod 157 m n. m.

Obyvateľstvo

Počet obyvateľov obce je 158 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chamba

Poloha

Obec má rozlohu 5,2 km². Najvyšší bod je položený 1 344 m n. m. a najnižší bod 983 m n. m.

Obyvateľstvo

Počet obyvateľov obce je 51 (2009).
Nasledujúci graf zobrazuje vývoj počtu obyvateľov v obci.
Zdroje: INSEE